CELEX: 62020TN0034
Language: mt
Date: 2020-01-20 00:00:00
Title: Kawża T-34/20: Rikors ippreżentat fl-20 ta’ Jannar 2020 – Datenlotsen Informationssysteme vs Il-Kummissjoni

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/58
            
         
      Rikors ippreżentat fl-20 ta’ Jannar 2020 – Datenlotsen Informationssysteme vs Il-Kummissjoni
      (Kawża T-34/20)
      (2020/C 77/79)
      Lingwa tal-kawża: il-Ġermaniż
      
         Partijiet
      
      
         Rikorrenti: Datenlotsen Informationssysteme GmbH (Hamburg, il-Ġermanja) (rappreżentant: T. Lübbig, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-20 ta’ Settembru 2019 dwar il-miżura SA.34402 – 2015/C (ex 2015/NN) tal-Ġermanja favur Hochschul-Informations-System GmbH (Dokument tal-Kummissjoni C(2019) 6836 final);
               
            
                  —
               
               
                  tikkundanna lill-konvenuta għall-ispejjeż tal-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi segwenti.
      
                  1.
               
               
                  Ksur tal-Artikolu 107(1) TFUE minħabba applikazzjoni ta’ kriterju ta’ evalwazzjoni li huwa inkompatibbli mal-ġurisprudenza sabiex jiġi ddeterminat jekk l-attivitajiet ta’ Hochschul-Informations-System GmbH (iktar ’il quddiem “HIS”) humiex ta’ natura ekonomika, sa fejn il-Kummissjoni ma ħaditx inkunsiderazzjoni l-kontenut tal-“kriterju ta’ inseparabbiltà” u tas-sinjifikat awtonomu tal-“kriterju ta’ konnessjoni”.
               
            
                  2.
               
               
                  Ksur tal-Artikolu 107(1) TFUE minħabba li l-attivitajiet ta’ HIS għall-universitajiet pubbliċi Ġermaniżi ġew ikkwalifikati bħala mhux ekonomiċi;
               
            
                  3.
               
               
                  Ksur tal-Artikolu 107(1) TFUE minħabba li ma saritx distinzjoni bejn id-diversi oqsma tal-attivitajiet ta’ HIS.
               
            
                  4.
               
               
                  Ksur tal-Artikolu 108(3) TFUE u tal-Artikolu 1(b)(v) tar-Regolament tal-Kunsill (UE) 2015/1589 (1) minħabba li l-għajnuna diretta ġiet ikklassifikata bħala “għajnuna eżistenti” abbażi tal-eżistenza ta’ suq fl-1976.
               
            
                  5.
               
               
                  Ksur tal-Artikolu 296(2) TFUE minħabba motivazzjoni insuffiċjenti tal-applikabbiltà tal-Artikolu 1(b)(v) tar-Regolament 2015/1589 għal sitwazzjonijiet li ma jinvolvux liberalizzazzjoni.
               
            
                  6.
               
               
                  Ksur tal-Artikolu 108(3) TFUE u tal-Artikolu 1(b)(v) tar-Regolament 2015/1589 minħabba li l-għajnuna diretta ġiet ikklassifikata bħala “għajnuna eżistenti” abbażi ta’ miżuri li kienu suġġetti għal bidla sostanzjali.
               
            
                  7.
               
               
                  Ksur tal-Artikolu 108(3) TFUE u tal-Artikolu 1(b)(v) tar-Regolament 2015/1589 minħabba li l-għajnuna diretta ġiet ikklassifikata bħala “skema ta’ għajnuna” peress li kien hemm effettivament serje ta’ għotjiet ta’ għajnuna individwali approvati annwalment.
               
            
                  8.
               
               
                  Ksur tad-dritt għal smigħ fi żmien xieraq bħala parti mid-dritt għal “amministrazzjoni tajba” skont l-Artikolu 41 tal-Karta tad-Drittijiet Fundamentali tal-Unjoni Ewropea.
               
            
         (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).